
Narva Linnavolikogu otsuse eelnõu

“ Maleaed maaüksuse 

munitsipaalomandisse taotlemine”
Narva Linnavalitsus otsustab:

1. Esitada Narva Linnavolikogule otsuse eelnõu “Maleaed maaüksuse munitsipaalomandisse taotlemine” (otsuse eelnõu lisatud).

2. Volitada hr Kalju Müür nimetatud küsimust Narva Linnavolikogus ette kandma.

Tarmo Tammiste



  Ants  Liimets

Linnapea




  Linnasekretär

ÕIEND

Narva Linnavalitsuse protokollilise otsuse eelnõu juurde.

Vastavalt Narva Linnavolikogu 28.11.2001.a määrusega nr 92/49 kehtestatud üldplaneeringule moodustatakse maaüksus Maleaed pindalaga 15741 m2 ja sihtotstarbega sotsiaalmaa.

Narva Linnavalitsuse Arhitektuuri – ja Linnaplaneerimise Amet teeb ettepaneku Maleaed maaüksuse munitsipaalomandisse taotlemist Maareformi seaduse § 28 lõike 1 punkti 4 alusel.

Lisa:

Maleaed maaüksuse asendiplaan.

Kalju Müür

Arhitektuuri- ja Linnaplaneerimise Amet

Direktor

Olga Svitškar 

35 99173

Maleaed maaüksuse 

munitsipaalomandisse taotlemine.

1. Asjaolud ja menetluse käik 

Vastavalt Narva Linnavolikogu 28.11.2001.a määrusega nr 92/49 kehtestatud üldplaneeringule moodustatakse maaüksus Maleaed pindalaga 15741 m2 ja sihtotstarbega sotsiaalmaa.

Maa-alal planeeritakse olemasoleva pargi väljaarendamist.
Projekt “Kerese maleaia pargi väljaarendamine” on sisse kantud Narva linna Arengukava 2004 - 2007 realiseerimiskavasse punkti 3.1 „Elukeskkonna kvaliteedi tõstmine” alapunkti 1.7, 1.11.

2.Õiguslikud järeldused. 

Linnavolikogu otsuse eelnõu ettevalmistamise aluseks on Maareformi seaduse § 25 lõige 1, 

§ 28 lõike 1 punkt 4, Kohaliku omavalitsuse korralduse seaduse § 22 lõike 1 punkt 37, 02.06.2006.a  määrus nr 133 “Maa munitsipaalomandisse andmise kord”, Narva Linnavolikogu 28.11.2001.a määrusega nr 92/49 kehtestatud linna üldplaneering, Narva Linnavolikogu 21.09.2005 määrusega nr 31 vastu võetud Narva linna Arengukava 2004 - 2007 realiseerimiskava.
Maareformi seaduse § 25 lg 1 sätestab, et munitsipaalomandisse antakse tasuta Maareformi seaduse §-s 28 nimetatud maa. 

Maareformi seaduse  28 lõike 1 punkti 4 kohaselt antakse munitsipaalomandisse sotsiaalmaa.

Narva Linnavolikogu 28.novenbri 2001 määrusega nr 92/49 kehtestatud linna üldplaneering määrab territooriumi kasutamise juhtfunktsiooni.
Kohaliku omavalitsuse korralduse seaduse § 22 lõike 1 punkti 37 kohaselt volikogu ainupädevusse kuuluvad muud seadusega antud küsimused.
Vastavalt Maa munitsipaalomandisse andmise korra § 6 lõikele 1 munitsipaalomandisse andmise taotlus koostatakse volikogu otsuse alusel.

3. otsus

3.1. Taotleda üleandmist Narva linna munitsipaalomandisse Maleaed maaüksus (lisa1), 

pindalaga 15 741 m2 ja sihtotstarbega sotsiaalmaa.

4. Rakendussätted

4.1. Otsus jõustub seadusega ettenähtud korras.

4.2. Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

Mihhail Stalnuhhin

Linnavolikogu esimees

